หลีกเลี่ยงการกินอาหารที่อาจเพิ่มความวิตกกังวล กินอาหารที่ช่วยคลายความวิตกกังวล
กรดไขมันโอเมก้า 6 ซึ่งเราได้จากน้ำมันพืชอาจเพิ่มการอักเสบในสมองและมีส่วนทำให้อารมณ์ผิดปกติ   แหล่งอาหารที่พบกรดไขมันโอเมก้า 6 มากที่สุด ได้แก่ น้ำมันเมล็ดคำฝอย น้ำมันข้าวโพด น้ำมันงา และน้ำมันถั่วเหลือง  พยายามใช้น้ำมันมะกอกหรือน้ำมันคาโนลาในการปรุงอาหารและเตรียมอาหารแทนน้ำมันที่มีกรดไขมันโอเมก้า 6 สูง นอกจากการดื่มเครื่องดื่มที่มีแอลกอฮอล์จะทำให้จิตใจสงบลงยากแล้ว กระบวนการเผาผลาญแอลกอฮอล์ยังทำให้เรารู้สึกกระวนกระวายและขัดขวางการนอนหลับด้วย  ผลการศึกษาแสดงให้เห็นว่าแอลกอฮอล์จะกระตุ้นให้เกิดอาการตื่นตระหนกหรืออาการกระวนกระวาย  ปริมาณแอลกอฮอล์ที่บริโภคได้สูงสุดต่อวันของผู้หญิงคือหนึ่งแก้วและของผู้ชายคือสองแก้ว แอลกอฮอล์หนึ่งแก้วจะเท่ากับเบียร์ประมาณครึ่งลิตร หรือไวน์ประมาณ 148 มิลลิลิตร แต่ถ้าสามารถเลิกดื่มแอลกอฮอล์ได้โดยเด็ดขาดจะดีที่สุด เพราะจะได้ช่วยคลายความวิตกกังวลลงไปได้ นอกจากจะทำให้เกิดความวิตกกังวลสูงด้วยการทำให้รู้สึกกระวนกระวายใจแล้ว ผลของการดื่มคาเฟอีนยังใช้เวลามากถึงแปดชั่วโมงกว่าจะหมดฤทธิ์และขัดขวางการนอนหลับพักผ่อนด้วย    คาเฟอีนยังสามารถกระตุ้นให้เกิดอาการกระวนกระวายและอาการตื่นตระหนกเช่นเดียวกับแอลกอฮอล์  โดยปกติพบคาเฟอีนในกาแฟและชาแต่ก็ยังพบในเครื่องดื่มเกลือแร่ เครื่องดื่มชูกำลัง และอาหารเสริมอื่นๆ ด้วย ดื่มเครื่องดื่มที่ไม่มีคาเฟอีนอย่างเช่น กาแฟและชาแบบที่ไม่มีคาเฟอีน ผลการศึกษาได้แสดงให้เห็นว่าคาร์โบไฮเดรตที่ผ่านการขัดสีและน้ำตาลเชิงเดี่ยวมีผลข้างเคียงต่ออารมณ์ กำลังกาย และความวิตกกังวล   ฉะนั้นพยายามลดอาหารพวกนี้ให้มากที่สุดเท่าที่จะทำได้  หลีกเลี่ยงการกินอาหารที่มีคาร์โบไฮเดรตหรือน้ำตาลเชิงเดี่ยวซึ่งได้แก่ น้ำหวาน ของหวานอย่างเช่น ลูกอมหรือเค้ก และอาหารที่ทำมาจากแป้งสาลี เช่น ขนมปังขาวหรือพาสต้า อาหารและวัตถุเจือปนอาหารบางอย่าง (เช่น วัตถุกันเสีย) สามารถก่อให้เกิดปัญหากับคนที่แพ้อาหารและวัตถุเจือปนอาหารนั้นได้ บางคนมีอารมณ์เปลี่ยนแปลง  ฉุนเฉียวง่าย และมีอาการวิตกกังวล เมื่อรับประทานอาหารพวกนั้นเข้าไป  พวกสารที่ก่อการระคายเคืองพบได้ทั่วไปในอาหาร เช่น ข้าวสาลี นม ไข่ และน้ำตาล รวมทั้งพบในยาสูบและควัน กรดไขมันโอเมก้า 3 ช่วยป้องกันการอักเสบและมีผลการศึกษาแสดงให้เห็นว่าช่วยทำให้อารมณ์โดยรวมดีขึ้น สามารถรับมือกับความเครียดและเลิกนิสัยติดสารเสพติด กรดไขมันโอเมก้า 3 พบโดยเฉพาะอย่างยิ่งในน้ำมันปลา เช่น ทูน่า แมกเคอเรล และแซลมอน นอกจากนี้อาหารซึ่งมีไขมันที่ดีต่อสุขภาพยังมีวอลนัต น้ำมันมะกอก และอาโวคาโด ให้กินวันละ 1 หน่วยบริโภค เชื่อว่าอาหารที่มีคาร์โบไฮเดรตชนิดนี้จะเพิ่มระดับเซโรโทนินในสมอง สารสื่อประสาทนี้มีส่วนช่วยในการรักษาอารมณ์ให้ปกติ  ผลการศึกษาแสดงให้เห็นว่าการมีเซโรโทนินที่สูงจะทำให้อารมณ์สงบ    อาหารที่มีคาร์โบไฮเดรตเชิงซ้อน ได้แก่ ควินัว ข้าวโอ๊ตแบบไม่ขัดสี ข้าวกล้อง ขนมปัง และพาสต้าแบบโฮลวีต อาหารที่มีคาร์โบไฮเดรตเชิงซ้อนเป็นที่รู้กันอีกด้วยว่ามีเส้นใยอาหาร โปรตีน และวิตามินสูงกว่าคาร์โบไฮเดรตที่ผ่านการขัดสีหรือคาร์โบไฮเดรตเชิงเดี่ยว ผลการศึกษาเมื่อไม่นานมานี้ได้แสดงให้เห็นว่าคาโมไมล์สามารถลดอาการวิตกกังวลได้  คนส่วนใหญ่ที่เป็นโรควิตกกังวลทั่วไปเห็นว่าชาคาโมไมล์ช่วยได้พอสมควรหลังจากบริโภคเป็นประจำ   คาโมไมล์มีวางขายอยู่หลายรูปแบบไม่ว่าจะเป็น ชา  ขี้ผึ้งใช้ภายนอก แคปซูล ยาสกัดไหลเหลว และดอกไม้อบแห้ง  ถ้าเลือกดื่มชาคาโมไมล์ ให้ดื่มสามถึงสี่ถ้วยต่อวันเพื่อให้ได้ผลพอสมควร ทริปโตเฟนเป็นกรดอะมิโนที่สำคัญในอาหารของมนุษย์ เราสามารถได้กรดชนิดนี้จากอาหารเท่านั้น ร่างกายไม่สามารถสร้างขึ้นเองได้  ทริปโตเฟนเป็นสารตั้งต้นในการสร้างเซโรโทนินซึ่งเป็นสารสื่อประสาทที่มีส่วนช่วยในการรักษาอารมณ์ให้ปกติ  นอกจากนี้ทริปโตเฟนยังลดความวิตกกังวลได้ด้วยการช่วยให้เรานอนหลับได้ง่ายขึ้น  ตัวอย่างอาหารที่มีทริบโตเฟนสูง ได้แก่ ชีส ไก่ ผลิตภัณฑ์ถั่วเหลือง ไข่ เต้าหู้ ปลา นม ไก่งวง ถั่วเปลือกแข็ง ถั่วลิสง  เนยถั่ว เมล็ดฟักทอง และเมล็ดงา  การกินอาหารที่มีคาร์โบไฮเดรตเชิงซ้อนสูงมีส่วนช่วยให้ทริบโตเฟนสูงขึ้นและร่างกายจะได้รับทริปโตเฟนอย่างมีประสิทธิภาพมากขึ้น ฉะนั้นอาหารที่มีคาร์โบไฮเดรตชนิดนี้จึงช่วยให้สมองได้รับทริปโตเฟนเพื่อสร้างเซโรโทนินมากขึ้น เชื่อว่าวิตามินบี (โดยหลักคือ โฟเลต วิตามินบี 12 และบี 1) ช่วยรักษาอาการวิตกกังวลได้ด้วยการส่งผลต่อการผลิตสารสื่อประสาทบางตัวของสมอง (เช่น เซโรโทนิน)   ฉะนั้นเราต้องกินอาหารที่มีวิตามินบีให้หลากหลายทุกมื้อ  พบวิตามินบีต่างๆ เช่น โฟเลต วิตามินบี 12 และบี 1 ในอาหารหลากหลายชนิด แต่พบโดยส่วนใหญ่ในผลิตภัณฑ์จากสัตว์ (เช่น เป็ด ไก่ ไข่ เนื้อและปลา) ผลิตภัณฑ์นม เมล็ดธัญพืช และธัญพืชที่ผ่านการเพิ่มคุณค่าทางอาหาร รวมทั้งผักใบเขียว ผู้สูงอายุ ผู้ที่กินมังสวิรัติ และผู้เป็นโรคระบบทางเดินอาหารอย่างเช่น โรคโครห์ หรือ โรคเซลิแอคมีความเสี่ยงที่จะขาดวิตามินบีสูง  การขาดวิตามินบีอาจส่งผลให้มีอาการวิตกกังวล  ฉะนั้นอาจต้องกินอาหารเสริมที่มีวิตามินบีเพิ่มเติม อาหารเช้าที่ให้พลังงานมากขึ้นช่วยให้เราต่อสู้กับผลกระทบจากความวิตกกังวลระหว่างวันได้   อาหารเช้าที่อุดมไปด้วยโปรตีนยังช่วยให้เราอิ่มนานขึ้นตลอดวัน และรักษาระดับน้ำตาลในเลือดให้ปกติ  แหล่งอาหารเช้าที่อุดมไปด้วยโปรตีน ได้แก่ ไข่ โยเกิร์ต ค็อตเทจชีส ชีส ข้าวโอ๊ตแบบไม่ขัดสี และธัญพืชอื่นๆ รวมทั้งเนื้อสัตว์ไขมันต่ำ แม้แต่ภาวะขาดน้ำที่ไม่รุนแรงก็อาจส่งผลกระทบต่ออารมณ์และสมดุลพลังงาน  การดื่มน้ำให้เพียงพอตลอดวันช่วยจะรักษาปริมาณน้ำในร่างกายให้ปกติ  พยายามดื่มน้ำให้ได้ 8 แก้วต่อวัน ปริมาณน้ำที่เราต้องการอาจแตกต่างกันไปตามแต่ละวัน แต่การดื่มน้ำวันละ 8 แก้ว หรือ 64 ออนซ์ หรือประมาณ 2 ลิตรก็ยังเป็นหลักการดีๆ ที่ควรทำตามอยู่
ลดการกินอาหารที่มีกรดไขมันโอเมก้า 6. หลีกเลี่ยงการดื่มเครื่องดื่มที่มีแอลกอฮอล์. หลีกเลี่ยงการดื่มเครื่องดื่มที่มีคาเฟอีน. หลีกเลี่ยงการกินอาหารที่มีคาร์โบไฮเดรตและน้ำตาลเชิงเดี่ยว. หลีกเลี่ยงอาหารที่แพ้. กินอาหารที่มีกรดไขมันโอเมก้า 3 มากขึ้น. กินอาหารที่มีคาร์โบไฮเดรตเชิงซ้อน. ดื่มชาคาโมไมล์. กินอาหารที่มีทริปโตเฟนสูง. กินอาหารที่วิตามินบีสูง. กินอาหารเช้าที่มีโปรตีน. ดื่มน้ำมากๆ.
https://www.wikihow.com/Manage-Anxiety-Naturally-With-Food https://www.wikihow.com/Manage-Anxiety-Naturally-With-Food
Avoiding Potentially Harmful Foods Adding Helpful Foods